Inte sô
ultime riunion prime de sierade de legjislature, l’Intergrup pes
lenghis, pes comunitâts nazionâls e pes minorancis tradizionâls
dal Parlament european al à presentât il Manifest di Strasburc: un
document che al propon lis liniis di fonde par difindi i dirits e
favorî il svilup des minorancis linguistichis e nazionâls de
Europe. Il test, metût jù e sotscrit dai trente membris dal
Intergrup, al segnale i problemis principâi che a pidimentin il
svilup di chestis comunitâts e al propon une schirie di mudaments di
nature legjislative e culturâl par superâju. Tra lis propuestis
indreçadis aes istituzions de UE o cjatìn ancje chê di meti adun
un plan strategjic di azions a pro des comunitâts minorizadis come
chel che si à za metût in vore in maniere specifiche pai rom.
Font:
EFA, 23/04/14
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn plt_Latn